507.400

Ordinaziun chantunala davart l'igiena da charn

dals 05-10-1999 (versiun dals 01-01-2011)

sa basond sin l'art. 39 da la lescha federala davart victualias ed objects da diever dals 9 d'october 19921) e sin l'ordinaziun federala davart l'igiena da charn dal 1. da mars 19952)

relaschada dal cussegl grond ils 5 d'october 19993)

1. Disposiziuns generalas

Champ d'applicaziun

Art.  1 1 L'ordinaziun   regla   l'execuziun   da   las   prescripziuns   dal   dretg   federal   davart   la meztga sco er davart la controlla dals animals da maz e da la charn.

Egualitad da las schlattainas

Art.  2 1 Las indicaziuns davart las persunas, davart las funcziuns e davart las professiuns duvradas en questa ordinaziun sa refereschan ad omaduas schlattainas, uschenavant ch'i na resulta nagut auter or dal senn da questa ordinaziun.

2. Organisaziun e cumpetenza

Surveglianza

Art.  3 1 La surveglianza da l'execuziun da questa ordinaziun è chaussa dal departament da l'intern e da l'economia publica4).

1) CS 817.0 2) CS 817.190 3) M dals 16 da november 1999, 1; PCG 1999/2000, 458 4) ussa departament d'economia publica e fatgs socials * tabellas da las modificaziuns a la fin dal relasch

1

507.400

Execuziun, laboratori

Art.  4 1 Sut   la   direcziun   dal   veterinari   chantunal   exequescha   l'uffizi   da   veterinari5)  las prescripziuns davart l'igiena da charn tras l'inspectur da charn e tras ils controlladers da charn.

2 El maina in laboratori per analisas da labor. El po incaricar ulteriurs labors cun analisas.

Inspectur da charn

Art.  5 1 L'inspectur   da   charn   vegn   elegì   da   la   regenza.   El   è   suttamess   al   veterinari chantunal. * 2 El organisescha e surveglia la controlla dals animals da maz e da la charn sco er – en cunvegnientscha cun il laboratori chantunal6)  – la controlla da manaschis che staglian animals ed elavuran charn.

Controlladers da charn

Art.  6 1 Per   ils   stabiliments   da   maz   permess   elegia   l'uffizi   da   veterinari7)  il   dumber necessari da controlladers da charn sco er lur substituts, e quai per ina perioda da 4 onns. Els èn suttamess a l'inspectur da charn.

Art.  7 Controlladers da charn senza certificat da veterinari 1 Ils controlladers da charn senza certificat da veterinari vegnan mo engaschads per manaschis da maz, sche nagin veterinari na sa metta a disposiziun per la controlla da charn.

Statistica

Art.  8 1 Ils controlladers da charn ston registrar mintga di ils resultats da la controlla dals animals   da   maz   e   da   la   charn   e   far   mintga   quartal   ina   statistica   per   mauns   dal veterinari chantunal.

3. Taxas ed indemnisaziuns

Taxas

Art.  9 1 La regenza fixescha las taxas per la controlla dals animals da maz e da la charn, per l'approvaziun da plans sco er per la permissiun da manaschi da stabiliments da maz, e quai entaifer il rom relaschà dal cussegl federal.

5) ussa uffizi per la segirezza da victualias e per la sanadad d'animals 6) ussa uffizi per la segirezza da victualias e per la sanadad d'animals 7) ussa uffizi per la segirezza da victualias e per la sanadad d'animals

2

507.400

Incassament da las taxas

Art.  10 1 Las taxas ston da princip vegnir pajadas dals chaschunaders. Il controllader da charn tschenta per quartal in quint a l'uffizi da veterinari, e quai ensemen cun il rapport da la controlla da la charn. Sin basa da quest rapport incassescha l'uffizi da veterinari las taxas tar il chaschunader.

Art.  11 1 La regenza regla l'indemnisaziun dals controlladers da charn8).

Indemnisaziun dals controlladers da charn

Art.  12 *

Art.  13 *

Art.  14 *

…

…

…

4. Procedura penala *

Persecuziun penala

Art.  15 1 Pratitgond   lur   incarica   han   ils   organs   da   la   controlla   da   charn   la   funcziun   da funcziunaris da la polizia giudiziala.

Cumpetenza en cas da multas

Art.  16 1 Las multas vegnan pronunziadas dal departament.

2 Per   la   procedura   valan   las   disposiziuns   concernent   la   procedura   penala   davant autoritads administrativas. *

Sentenzias penalas

Art.  17 1 Las dretgiras han da trametter las sentenzias concernent cuntravenziuns cunter la legislaziun   da   victualias   en   il   sectur   da   l'igiena   da   charn   a   l'uffizi   chantunal   da veterinari9).

5. Disposiziuns finalas *

Aboliziun dal dretg vertent

Art.  18 1 L'ordinaziun chantunala davart la controlla da charn dals 23 da matg 195810) vegn abolida.

8) DG 507.410 9) ussa uffizi per la segirezza da victualias e per la sanadad d'animals

3

507.400

Art.  19 1 La regenza fixescha il termin da l'entrada en vigur da questa ordinaziun11).

Entrada en vigur

10) CUL 1958, 200, CUL 1969, 144, CUL 1976, 70, CUL 1982, 1175, CUL 1991, 2433, CUL

1995, 3419

11) messa en vigur cun CR dals 21 da december 1999 per il 1. da schaner 2000

4

507.400

Tabella da las modificaziuns - tenor conclus

Conclus 05-10-1999 31-08-2006 31-08-2006 31-08-2006 31-08-2006 31-08-2006 28-10-2008 16-06-2010

Entrada en vigur 01-01-2000 01-01-2007 01-01-2007 01-01-2007 01-01-2007 01-01-2007 01-01-2009 01-01-2011

Element relasch Art. 12 Art. 13 Art. 14 Titel 4.

Titel 5.

Art. 5 al. 1 Art. 16 al. 2

Modificaziun emprima versiun aboliziun aboliziun aboliziun midada midada midada midada

Publicaziun en la CUL - 2006, 5018 2006, 5018 2006, 5018 2006, 5019 2006, 5019 - 2010, 4806

5

507.400

Tabella da las modificaziuns - tenor element

Element relasch Art. 5 al. 1 Art. 12 Art. 13 Art. 14 Titel 4.

Art. 16 al. 2 Titel 5.

Conclus 05-10-1999 28-10-2008 31-08-2006 31-08-2006 31-08-2006 31-08-2006 16-06-2010 31-08-2006

Entrada en vigur 01-01-2000 01-01-2009 01-01-2007 01-01-2007 01-01-2007 01-01-2007 01-01-2011 01-01-2007

Modificaziun emprima versiun midada aboliziun aboliziun aboliziun midada midada midada

Publicaziun en la CUL - - 2006, 5018 2006, 5018 2006, 5018 2006, 5019 2010, 4806 2006, 5019

6